A̱ka̱za̱nki-a̱yit

A̱ka̱za̱nki-a̱yit ka (á̱kpa: á̱ka̱za̱nki-a̱yit na) (a̱bajenut Hippotigris) yet tangka̱i nyam-a̱yit Afi̱rika hwa ku byia̱ ndyuut a̱dyundyung ma̱ng a̱sai mi̱ vam a̱ni. Á̱ mbyia̱ ntangka̱i ntat nvwuo nia na̱ ni̱ shyia̱ a̱cet a̱ni: a̱ka̱za̱nki-a̱yit Gi̱revi ka (Equus grevyi), a̱ka̱za̱nki-a̱yit kyai ka (E. quagga), ma̱ng a̱ka̱za̱nki-a̱yit a̱zafan ka (E. zebra). Á̱ka̱za̱nki-a̱yit na shyia̱ mi̱ jenut jhyiung ja Equus ma̱ng tsaai mbeang a̱ka̱za̱nki, a̱wot susot tsat ji ja si̱ yet mi̱ nyám kwai Equidae ji ji̱ ni̱ shyia̱ a̱cet a̱ni. Ndyuut a̱ka̱za̱nki-a̱yit na ni̱ bai di̱ tangka̱i-tangka̱i hwa, konyan ma̱ng si̱ nggu. Á̱nietdam ma̱ a̱di̱di̱t ku ghwut ma̱ng ntyorit ma̱ a̱di̱di̱t tazwa jat ndyuut nani, a̱wot a̱lyiak sheda wu si̱ tak nyia̱ na̱ ni̱ nvwuong cuncung nywai. Á̱ka̱za̱nki-a̱yit nshyia̱ di̱ nfam Afi̱rika a̱tyin ma̱ng a̱tak a̱wot á̱ bu si̱ mi̱n shyia̱ nna mi̱ nkyai á̱kwop ma̱ng á̱ga̱fi̱p, nkyai á̱kwop, nkyai-a̱ka̱kwon, nkyai á̱ga̱fi̱p, ma̱ng da̱ a̱ka̱vwuo na̱ byia̱ a̱ka̱fan a̱ni. A̱ya̱fang A̱ka̱fwuop nta